Document ID: 32008R0506

UREDBA KOMISIJE (ES) št. 506/2008
z dne 6. junija 2008
o spremembi Priloge IV k Uredbi Sveta (ES) št. 708/2007 o uporabi tujih in lokalno neprisotnih vrst v ribogojstvu
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 708/2007 z dne 11. junija 2007 o uporabi tujih in lokalno neprisotnih vrst v ribogojstvu (1) in zlasti člena 24(1), (5) in (6) Uredbe,
ob upoštevanju naslednjega:
(1)
Uredba (ES) št. 708/2007 vzpostavlja okvir, ki ureja ribogojske prakse glede tujih in lokalno neprisotnih vrst, za ocenitev in čim večje zmanjšanje njihovega možnega vpliva, pa tudi vpliva vseh z njimi povezanih neciljnih vrst na vodne habitate.
(2)
Priloga IV k Uredbi (ES) št. 708/2007 vsebuje seznam vrst, za katere nekatere določbe iz navedene uredbe ne veljajo. Države članice lahko Komisijo prosijo, da doda vrste v navedeno prilogo.
(3)
Pred začetkom uporabe navedene uredbe so nekatere države članice prosile, da se določene vrste dodajo v Prilogo IV. Francija je z upoštevanjem najbolj oddaljenih regij predlagala, da se določene vrste vključijo v ločen del navedene priloge.
(4)
Komisija je 7. novembra 2007 ter 30. in 31. januarja 2008 sklicala skupino strokovnjakov, da bi ocenili, ali so navedene vrste upravičene do vključitve v Prilogo IV k navedeni uredbi. Zato je bil sestavljen nov seznam vrst.
(5)
Prilogo IV k Uredbi (ES) št. 708/2007 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Odbora za ribištvo in ribogojstvo -
SPREJELA NASLEDNJO UREDBO:
Člen 1
Priloga IV k Uredbi (ES) št. 708/2007 se nadomesti z besedilom Priloge k tej uredbi.
Člen 2
Začetek veljavnosti
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. junija 2008

Labels: 20
6